ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016233

ขอให้ปรับปรุงระบบการให้บริการทางโทรศัพท์ ของสำนักงานเขตพระนคร กรุงเทพมหานคร หมายเลขโทรศัพท์ 0 2283 4681-83 , 0 2283 4688-90 เนื่องจากวันที่ 18 เมษายน 2566 เวลาประมาณ 11.20 น. ผู้ร้องได้โทรติดต่อเข้าไปยังสำนักงานเขตพระนคร หมายเลขโทรศัพท์ดังกล่าว จำนวนประมาณ 4- 5 ครั้ง เพื่อแจ้งเรื่องร้องเรียนการปฏิบัติหน้าที่ของเจ้าหน้าที่รักษาความปลอดภัย ของบริษัทเซเคอเรตี้การ์ด M.T. ซึ่งมีสัญลักษณ์ของบริษัทเป็นรูปไก่ โดยพื้นที่เกิดเหตุ อยู่บริเวณทางเข้าห้องน้ำเคลื่อนที่ สนามหลวง ถนนราชดำเนินกลาง แขวงพระบรมมหาราชวัง เขตพระนคร กรุงเทพมหานคร จุดสังเกต อยู่ฝั่งเดียวกับมหาวิทยาลัยธรรมศาสตร์ อยู่ตรงข้ามกับศาลฎีกา (ไม่ทราบชื่อหน่วยงานที่ว่าจ้างแน่ชัด) แต่ผู้ร้องคาดว่า หน่วยงานภาครัฐจ้างเจ้าหน้าที่รักษาความปลอดภัยของบริษัทฯมาปฏิบัติหน้าที่ในบริเวณพื้นที่ดังกล่าว ซึ่งจากการที่ผู้ร้องโทรติดต่อเข้าไปยังหน่วยงาน ปรากฏว่า มีเสียงสัญญาณ แต่ไม่มีเจ้าหน้าที่รับสาย บางครั้งมีเสียง ตื๊ดๆๆๆๆ และบางครั้งโทรติดต่อเข้าไปติดที่หมายเลขโทรสาร (Fax) ของหน่วยงาน ประกอบกับผู้ร้องติดต่อเข้าไปยังสนามเสือป่า (ไม่ระบุหมายเลขโทรศัพท์แน่ชัด) ทางเจ้าหน้าที่ทำเป็นแกล้งแจ้งว่า "ชื่อแอน" (ตามผู้ร้องแจ้ง) ซึ่งจากการที่ผู้ร้องโทรติดต่อเข้าไปยังสำนักงานเขตพระนครไม่ได้ จะให้ผู้ร้องโทรติดต่อเข้าไปยังหมายเลขโทรศัพท์ใดของสำนักงานเขตฯ ส่งผลให้ผู้ร้องไม่ได้รับความสะดวกในการโทรติดต่อใช้บริการเป็นอย่างมาก จึงประสงค์ให้หน่วยงานที่เกี่ยวข้องดำเนินการปรับปรุงระบบการให้บริการฯ เพื่ออำนวยความสะดวกให้แก่ประชาชนที่ดียิ่งขึ้นต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata